Daily View (AM) – บล.กสิกรไทย
บล.กสิกรไทย ระบุเทคนิคเช้านี้
7 ก.ค. 2558

ADVANC (ปิด 239 บาท) ราคาเหมาะสมทางพื้นฐาน 274 บาท
– เลือกหุ้นที่จ่ายปันผลดีในช่วงที่ตลาดมีความผันผวนสูง โดย ADVANC เป็นหุ้นที่มีการจ่ายปันผลในรอบผลการดำเนินงานครึ่งปี
– เราคาด ADVANC จะรายงานกำไรปกติที่ 9.5 พันลบ. ในไตรมาส 2/58 ทรงตัว QoQ ขณะที่เพิ่มขึ้น 12% YoY โดยมีสาเหตุหลักมาจากรายได้ค่าบริการที่เพิ่มขึ้น
– เป็นผู้ได้รับประโยชน์สูงสุดจากการประมูล 4G ที่อาจเกิดขึ้นในปีนี้
– เป้าหมายทางกลยุทธ์ระยะสั้นที่ 245-250 ตัดขาดทุนที่ 233 บาท
 
AAV (ปิด 4.48 บาท) ราคาเหมาะสมทางพื้นฐาน 4.80 บาท    
– ราคาน้ำมันที่ปรับตัวลงช่วยหนุนจิตวิทยาหุ้นกลุ่มผู้ใช้นำมัน
– เราเชื่อว่าแรงกดดันเชิงจิตวิทยา ทั้งจาก 1) การที่บริษัทในเครือ (Airasia Berhad) อาจประสบปัญหากระแสเงินสด 2) ข่าวการพบผู้ติดเชื้อ MERS ในไทย และ 3) การที่ ICAO ขึ้นธงแดงกับไทย ได้รับรู้อยู่ในราคาหุ้นที่ปรับตัวลงมาก่อนหน้านี้แล้ว
– แนวโน้มผลการดำเนินงานยังเติบโตได้ดีทั้งในเชิงแนวโน้มผู้โดยสาร และการบริหารต้นทุน โดยราคาน้ำมันเครื่องบินเฉลี่ยในปี 58 ยังต่ำกว่า ปี 57
– ราคาหุ้นปรับตัวลงมาซื้อขายที่เพียง 1.0 เท่า PBV ปี 58 ทั้งที่ยังมีกำไรเติบโต
– ปัจจุบันซื้อขายที่ 12.2 เท่า PER ปี 58 ด้วยคาดการณ์ผลตอบแทนปันผล 1.6%
– เป้าหมายทางกลยุทธ์ระยะสั้นที่ 4.60-4.80 ตัดขาดทุนที่ 4.36 บาท
 
MINT (ปิด 30.00 บาท) ราคาเหมาะสมทางพื้นฐาน 37.00 บาท 
– เป็นหุ้นโรงแรมที่มีสัดส่วนรายได้จากธุรกิจอาหารสูงที่สุด ซึ่งเรามองว่าจะมีความผันผวนของราคาหุ้นในช่วง Low season ของการท่องเที่ยว (ไตรมาส 2 และ 3) ต่ำกว่าหุ้นโรงแรมตัวอื่น
– MINT ได้ประกาศการเข้าซื้อกิจการในต่างประเทศจำนวนมาก (โรงแรม 16 แห่ง)   ในปีที่ผ่านมา โดยเราคาดว่าโครงการเหล่านี้จะมีสัดส่วน 8-10% ต่อกำไรสุทธิของ MINT ในช่วงปี 2558-60
– โครงการที่อยู่อาศัย อนันตราภูเก็ต มูลค่ากว่า 5 พันลบ. จะเปิดตัวในช่วงไตรมาส 4/58
– คาดการณ์อัตราการเติบโตเฉลี่ยต่อปี (CAGR) ของกำไรสุทธิของ MINT สูงถึง 28% ในช่วงปี 2558-60
– เป้าหมายทางกลยุทธ์ระยะสั้นที่ 32.00-33.00 / ตัดขาดทุนที่ 28.00 บาท